kardosdrur/scandi-wiki huggingface dataset:
Industri Udvikling

Industri Udvikling ejes af fem pensionskasser fra fagbevægelsen.

Industri Udvikling blev stiftet i 1994 som en private equity virksomhed, der skulle foretage investeringer i små og mellemstore danske fremstillingsvirksomheder. 

Siden er der blevet investeret i 78 virksomheder. Industri Udvikling har marts 2008 en portefølje på 35 selskaber. Porteføljen værdiansættes pr. 31. december 2006 til 684,8 mio.kr.

Ekstern henvisning 
 Industri Udviklings hjemmeside

Etableret i 1994
Investeringsvirksomheder i Danmark
(2117) Danmark

(2117) Danmark (''oprindeligt midlertidigt navn: 1978 AC) er en småplanet/asteroide fra Asteroidebæltets hovedbælte mellem Mars og Jupiter.

Den lille småplanet blev opdaget af den danske astronom Richard M. West den 9. januar 1978 fra det europæiske La Silla Observatory i Chile, som er tilknyttet European Southern Observatory (ESO).

Småplanetens diameter er ca. 10 km, dens omløbstid om Solen er 4 år og 10½ måned. Når den er nærmest Jorden er afstanden 248 mio. km, og minimumsafstanden til Solen er ca. 399 mio. km.

Eksterne henvisninger 
 2117 Danmark (1978 AC) – fra NASA's JPL Small-Body Database Browser 

Danmark, (2117)
Slaget ved Ezra Church

Slaget ved Ezra Church, også kendt som Slaget ved Fattighuset, blev udkæmpet den 28. juli 1864, i Fulton County i Georgia under den amerikanske borgerkrig. Slaget var en del af Atlanta-kampagnen, hvor generalmajor William T. Sherman's Army of the Tennessee kæmpede mod den konfødererede Army of Tennessee under kommando af generalløjtnant John Bell Hood som forsvarede den vigtige sydstatsby Atlanta.

Slaget 
Shermans strakte sig i et omvendt U omkring de nordlige forsvarsværker i Atlanta. Sherman besluttede at afskære jernbanen fra Macon, som var forsyningslinje for de konfødererede i Atlanta, og dermed tvinge den forsvarende hær til at trække sig tilbage uden at være blevet udsat for et frontalangreb. For at opnå dette mål sendte han sin østligste hær under generalmajor Oliver O. Howard nord og vestpå rundt om resten af Unionshærens linjer til den vestlige side af Atlanta, hvor jernbanen førtes ind i byen.

Hood havde forudset Shermans manøvre, og flyttet sine tropper hen for at modstå Unionshæren. Hood planlagde at opfange og fange dem ved et overraskelsesangreb. Selv om Hoods konfødererede tropper var i undertal i forhold til Unionshæren regnede han med at et overraskelsesangreb mod en isoleret styrke kunne lykkes.

Hærene mødtes om eftermiddagen den 28. juli ved et kapel, som kaldtes Ezra Church. Uheldigvis for Hood var det ikke nogen overraskelse for Howard, som havde forudset en sådan manøvre baseret på sit kendskab til Hood fra deres tid sammen på West Point. Hans tropper ventede allerede i deres skyttegrave, da Hood nåede frem. Den konfødererede hær angreb, men blev slået tilbage fra Unionshærens improviserede brystværn af bjælker og skinner. De konfødererede blev besejret, om end det lykkedes for dem at forhindre at Howard nåede frem til jernbanelinjen. De samlede tab blev på 3.562, hvoraf sydstaternes var 3.000 og Unionshæren havde 562. Blandt de sårede var general Alexander P. Stewart, som førte et korps under Hood.

Referencer 
 Foote, Shelby, The Civil War, A Narrative: Red River to Appomattox, Random House, 1974, .
 National Park Service beskrivelse af slaget
 Animeret fortælling om slaget ved Atlanta 

Slag i den amerikanske borgerkrig i Georgia
Ungdomskollegiet

Ungdomskollegiet har flere betydninger:

Ungdomskollegiet (Flensborg), Sydslesvig
Ungdomskollegiet (Sønderborg), Sønderborg
Liste over generation I-Pokémon

Den første generation (generation I) af Pokémon-franchisen introducerede 151 fiktive arter i de japanske Game Boy-spil Pokémon Red og Green fra 1996.

Den følgende liste beskriver de 151 Pokémon fra generation I i samme rækkefølge som spillets National Pokédex. Den første Pokémon, Bulbasaur, er nummer 001 og den sidste, Mew, er nummer 151. Alternative former, som ændre Pokémonernes type er inkluderet. Megaudviklinger og regionalle former er på siden for den generation, som de blev introduceret i.

Design og skabelse 
En stor del af Pokémon fra den første generation havde et relativt simpelt design med et tydeligt tilsvarende, virkelige dyr - så som Pidgey (en due), Krabby (en krabbe), Rattata (en rotte), Ekans (en slange), og Seel (en sæl). Mange Pokémon fra disse spils koncept ville efterfølgende blive genbrugt flere gange i senere generationer.

Liste over Pokémon

Referencer 

Pokémon
Figurer fra Pokémon
Charterferie

En charterferie er en  rekreativ ferie typisk med charterfly og ofte med  hotelværelse og  kvart, halv og hel pension.

Charterferie begyndte med solturisme sydpå. De klassiske rejsemål var Spanien med Gran Canaria og Grækenland, men solturisme-charterferie går nu også til Asien, Afrika og Sydamerika. Fx Thailand, Ægypten og Tunesien.
Denne form for ferie er udbredt i hele af Norden og i Storbritannien.
Charterferie kan også gå til storbyer.

Charterferie i Danmark blev udviklet af Simon Spies, Ejlif Krogager, Kai Dige Bach og Peter Ingwersen  midt i det 20. århundrede.

Turisme
Hekatoncheirer

Hekatoncheirerne (på dansk: de hundredearmede) var tre uhyrer, der hed Briareios, Gyges og Kottos. De var sønner af Uranos og Gaia og brødre til kykloperne og titanerne.

En dag spærrede Uranos dem inde i Tartaros sammen med kykloperne, men Zeus befriede dem, og som tak hjalp de ham i krigen mod titanerne. Kykloperne og hekatoncheirerne hjalp titanerne i deres opgør med Uranos. Senere i Kronidernes krig mod titanerne kæmpede de dog imod titanerne.

En af hekatoncheirerne, Briareios, bliver af Achilleus' mor, Thetis, hentet op på Olympen, da de Olympiske guder forsøger at slå Zeus i lænker. Derved består Zeus som gudernes konge.

Hekatoncheirerne kendes især fra Hesiods værk Theogonien.

Noter

Eksterne henvisninger 

 

Væsener i græsk mytologi
Desmerdyr

Desmerdyr (Viverridae) er en rovdyrfamilie. Den indeholder 38 arter af kattelignende rovdyr. De bliver mellem 40 og 70 cm lange og vejer mellem 1-5 kg.

Sekretet fra desmerdyrs gatkirtler kaldes zibet. Tidligere anvendte man zibet til fremstilling af parfume.

Slægten lever i syd og sydøstasien, i hele Afrika og i det sydlige Europa.

Desmerdyr og  kaffe 
Den indiske palmeruller, også kaldet luwak (Paradoxurus hermaphroditus) indgår i produktionen af Kopi luwak-kaffen der er blandt verdens dyreste.  Den fine smag skyldes, at desmerdyret spiser kaffebærrene og dyrets tarmsyre langsomt siver ind i kaffebønnen; Syren har nedbrudt bønnens proteiner og øger bærrets aroma der findes i desmerdyrets efterladenskaber.

Klassifikation 

I alt 38 arter, kun eksempler angivet

Familie Desmerdyr Viverridae
 Underfamilie Halvpalmerullere Hemigalinae
odderdesmerkat (Cynogale bennettii) 
båndet palmeruller (Hemigalus derbyanus)
 Underfamilie Palmerullere Paradoxurinae
binturong (Arctictis binturong)
maskepalmeruller (Paguma larvata)
indisk palmeruller/luwak (Paradoxurus hermaphroditus)
Jerdons palmeruller (Paradoxurus jerdoni) 
Underfamilie desmerkatte Viverrinae
civette/afrikansk desmerkat (Civettictis civetta)
Malabar civette Viverra civettina 
stor indisk civette Viverra zibetha 
lille indisk civette Viverricula indica
alm. genette (Genetta genetta)
fiskegenette (Genetta piscivora)
Vestafrikansk oyan (Poiana leightoni)

Kilder og henvisninger
Walting

Walting er en kommune i Landkreis Eichstätt i Regierungsbezirk Oberbayern i den tyske delstat Bayern. Den udgør sammen med kommunerne Pollenfeld og Schernfeld Verwaltungsgemeinschaft Eichstätt.

Geografi 
Walting ligger i Region Ingolstadt.

Inddeling 
Der følgende landsbyer og bebyggelser: Pfünz (med Almosmühle), Inching (med Brunnmühle), Rapperszell, Walting (med Affenthal), Rieshofen med Isenbrunn, Pfalzpaint og Gungolding (med Forstermühle og Ziegelhof).

Historie 
Sydvest for Walting, i bakkerne ved Affenthals er der udgravet en romersk Villa rustica 

I Landsbyen Pfünz findes resterne af det romerske kastel Vetoniana.
Kastellet blev bygget under kejser Domitian og udgjorde en del af Limes Germanicus.

Eksterne henvisninger 

 Heimatverein Vetoniana mit Beschreibung des römischen Kastells
Internetdomæne

Et internetdomæne er et navn, der dækker over et eller flere sammenhørende IP-adresser på internettet. Det bruges oftest (og fejlagtigt) som det samme som en hjemmesideadresse.

Et domænenavn er navnet på et domæne på internettet, fx dk, ku.dk, nbi.ku.dk; ofte i et format der stemmer overens med forskrifterne i RFC 1035.

De fleste domænenavne der bruges på internettet er såkaldte "2. niveau"-domænenavne (engelsk: second level domain names): Første niveau er typen eller landekoden (f.eks. dk eller com) og andet niveau er selve navnet (f.eks. dr i dr.dk eller microsoft i microsoft.com). Hvert "1. niveau"-navn, som dk eller com, også kaldet Top Level Domain eller TLD, administreres af en organisation der har fået privilegiet tildelt af ICANN. De fleste TLD (topniveaudomænenavne) køres efter en politik, hvor navne der er registreret under dem ikke ejes, men "lejes" i et givent tidsrum af en domæneadministrator – ofte en NGO, for eksempel administreres .org af Public Interest Registry ([www.pir.org]). Disse er så ansvarlig for infrastrukturen i det enkelte topniveaudomæne, men udliciterer som regel administrationen til private virksomheder med henblik på fri konkurrence.

Et internetdomæne består af et navn og et topniveaudomæne "<Navn>.<Topdomæne>". Eksempelvis "microsoft.dk".

Navnet kan bestå af bogstaverne a-z, tallene 0-9 samt enkelte tegn. Internationale tegn findes som hovedregel ikke i et domæne, men hvis f.eks. danske bogstaver skal bruges i et domænenavn bliver de "oversat" til en kode, der består af tal og bogstaver, som så derefter kan oversættes til en IP-adresse. Det har siden 2004 været muligt at registrere domænenavne med de danske special bogstaver æ, ø og å.

Et domænenavn oversættes til en IP-adresse af en domænenavneserver.

I Danmark er det DK-Hostmaster, der står for .dk-domænet. Lejeren har ret til at forlænge sin leje af navnet så længe det ønskes – med mindre det overtræder lokal lovgivning (f.eks. markedsføringsloven/mærkevareloven)

Siden 1. juli 2007 kan man klage over .dk-domænesnylteres typosquatting registreringer.

I Danmark registreres et domænenavn typisk gennem en af de mange udbydere af webhosting.På mindre end 20 år er antallet af registrerede .dk domæner steget fra 70.000 til 1.3 millioner i 2015.

Se også 
 Cyber squatting
 Nationalt topdomæne
 Whois (Søgning, hvor man kan finde oplysninger på domænenavne).
 Top-level internetdomæner

Kilder/referencer 

 Terminologiudvalget
 Dk Sunsite RFC1035 
 

Internetteknologi
World Wide Web
Identifikatorer
Centralkirkegård

Under besættelsen blev der udpeget fem arealer, der skulle fungere som kirkegårde for bl.a. de allierede piloter, tyskerne skød ned. Disse blev benævnt centralkirkegårde.

I starten af besættelsestiden forelå ingen faste regler for, hvor en falden allieret pilot skulle begraves. De blev derfor ofte begravede på kirkegårde, der lå i nærheden af militære installationer eller blot på nærmeste kirkegård. Fra 1942 tog overflyvningerner til, hvilket efterhånden også gav flere faldne. Dette foranledigede et fast regelsæt. Man oprettede fem centralkirkegårde, hvor der også var truffet aftaler med myndighederne i Danmark. De fem kirkegårde skulle hver dække et nøje afgrænset område.

Efter befrielsen besluttede USA's forsvar at forflytte deres egne faldne enten til US Military Cemetry Neuville en Condroz i Belgien eller til militære begravelsespladser i USA.

De fem udpegede områder blev: Fovrfeld Gravlund, Frederikshavn Krigskirkegård, Lemvig Kirkegård, Svinø Mindelund og Aabenraa Kirkegård. De blev oprettet på tysk initativ.

Der er begravet mange flere allierede flyvere på andre danske kirkegårde i Danmark.

Kilder 
 Kenneth Kristensen om Frederikshavn under 2. verdenskrig  :Frederikshavn Krigskirkegård
 Køng – Svinø Kirkesider: Svinø Mindelund 

Lokaliteter i Danmark i 2. verdenskrig
Kirkegårde i Danmark
Altenbrunslar

Altenbunslar er en bydel i den nordhessiske by Felsberg i Tyskland, beliggende ved floden Eder.
Byens areal er 9,1km3, og der bor ca. 306 indbyggere (2012).

Historie 
Den første skriftlige henvisning til Bruneslar var i 1154. Altenbrunslar nævntes første gang i et dokument fra 1381.

1532 kom den første evangeliske prædikant til stedet.
Byens kirke, hvis grunddele er fra 12. eller 13. århundrede, består af et muret skib og kor i underetagen, samt en overetage og tårn (tagrytter) i bindingsværk. Overetagen og tårnet blev bygget 1581.

Altenbrunslar tilhørte Amt Felsberg frem til 1821. Derefter kom stedet til kreds Melsungen, Amt Felsberg.

29. December 1849 kørte det første tog gennem Altenbrunslar (på stræknngen Main-Weser-Bahn). 1. januar 1974 blev Altenbrunslar en forstad til Felsberg.

Eksterne henvisninger 
Regiowiki Kassel lexikon  

Hessens geografi
Frederikshavn Krigskirkegård

Frederikshavn Krigskirkegård ligger på Gl. Skagensvej.

Under besættelsen anlagde den tyske besættelsesmagt en krigskirkegård på et åbent areal i den nordlige udkant af Frederikshavn Kirkegård.

Kirkegården blev hvilested for 1529 af krigens ofre.

66 allierede flyvere, 1220 tyske soldater samt 243 tyske flygtninge.

Der blev i alt 5 Centralkirkegårde i Danmark.

Se også 
 Frederikshavn krigskirkegård 
 Frederikshavn Kirkegård – Cemetery 

 

Krigskirkegård
Kirkegårde i Danmark
DeShawn Stevenson

DeShawn Stevenson (født 3. april 1981 i Fresno, Californien, USA) er en amerikansk basketballspiller, der spiller som shooting guard i NBA-klubben Dallas Mavericks. Han har tidligere spillet for både Orlando Magic, Utah Jazz og Washington Wizards.

Klubber 
 2000-2004: Utah Jazz
 2004-2006: Orlando Magic
 2006-2010: Washington Wizards
 2010- Dallas Mavericks

Eksterne henvisninger 
 Spillerinfo 

Basketballspillere fra USA
Personer fra Californien
Lemvig Kirkegård

Lemvig Kirkegård lå oprindeligt i Lemvigs centrum, som i dag rummer et torv.

Byen voksede og det var ikke muligt at udvide kirkegården, hvorfor den i 1809 blev flyttet oven for bakken på Vestbjerg, som på det tidspunkt lå uden for byen.

Der er opført et kapel midt på kirkegården i 1915, tegnet af arkitekt Helge Bojsen-Møller.

På kirkegården mindes hvert år de allierede flyvere, som gav deres liv for Danmarks frihed under 2. verdenskrig.

Lemvig Kirkegård hører til en af de fem centralkirkegårde hvor allierede flyvere blev begravet.

Kendte begravet på Lemvig Kirkegård 
 Anthon Andersen
 Niels Bjerre
 Henning Gantriis
 Thøger Larsen

Eksterne henvisninger 
 Lemvig Kirkegård
 Lemvig Kirkegård – Cemetery
 Lemvig Kirkegård hos danmarkskirker.natmus.dk (Danmarks Kirker, Nationalmuseet)

Lokaliteter i Danmark i 2. verdenskrig
Kirkegård
Kirkegårde i Danmark
Mickaël Piétrus

Mickaël Piétrus (født 7. februar 1982 i Les Abymes, Guadeloupe) er en fransk basketballspiller, der spiller som forward/guard i NBA-klubben Orlando Magic. Han kom til klubben fra i 2008 fra Golden State Warriors, som han spillede for fra kom ind i ligaen i 2003.

Eksterne henvisninger 

 Spillerinfo

Basketballspillere fra Frankrig
Boris Diaw

Boris Babacar Diaw-Riffiod (født 16. april 1982 i Cormeilles, Frankrig) er en fransk basketballspiller, der spiller som forward i NBA-klubben San Antonio Spurs. Han kom ind i ligaen i 2003, og har tidligere spillet for Atlanta Hawks, Phoenix Suns og Charlotte Bobcats.

Klubber 
 2003-2005: Atlanta Hawks
 2005-2008: Phoenix Suns
 2008- 2012: Charlotte Bobcats
 2012- San Antonio Spurs

Eksterne henvisninger 

 Spillerinfo

Basketballspillere fra Frankrig
Hakon Ahlberg

Hakon Ahlberg (10. juni 1891 i Laholm – 12. marts 1984 i Stockholm) var en svensk arkitekt, redaktør og forfatter. I 1936 tog han initiativ til og var indtil 1944 første formand for Sveriges Arkitekters Riksförbund (SAR). Hans bedst kendte arkitektarbejde var i forbindelse med reparationen og restaureringen af Gripsholm Slot ved Mariefred i det centrale Sverige.

Ahlberg læste til arkitekt ved Kungliga Tekniska Högskolan, hvor han afsluttede sine studier i 1914. Fra 1914 til 1917 læste han på Kungliga Akademien för de fria konsterna, hvor en af hans mest indflydelsesrige lærere var Ivar Tengbom.

Han var kendt som deltager i arkitekturdebatten i Sverige. I 1973 fik Ahlberg den prestigefyldte Alvar Aalto-medalje.

Han blev også tildelt Akademisk Arkitektforenings æresmedaille, Kommandør af Dannebrogordenen og medlem af Det Kongelige Akademi for de Skønne Kunster.

Udvalgte arbejder 
 Brännkyrka församlingshus, Liljeholmen i Stockholm (1920-25)
 Diakonianstaltens kirke i Stora Sköndal, Stockholm (1927)
 Frimurarebarnhuset, Blackeberg, Stockholm (1928-30)
 LO's skole og Brunnsviks folkhögskola, Ludvika (1928-50)
 Mälarhöjdens kirke, Stockholm (1929)
 Sankt Olofs sygehus, Visby (1933-36)
 Smalhusområdet Abessinien i Hjorthagen, Stockholm. Motalavägen m.fl. (1934-35)
 Medborgerhus og kunsthal i Falun (1935-36)
 Malmbergets kirke (1945)
 Hovrätten för västra Sverige, Göteborg (1945-48)
 Børneklinikken ved det daværende Rikshospitalet, Oslo, Norge (1946-50)
 Universitetssygehuset i Maracaibo, Venezuela (1946-54)
 Birgittas sygehus i Vadstena (1950-60)
 Prins Bertils villa i Tylösand (1953-54)
 Hallandsgården, Hallands Nations studenterhjem i Lund (1953-54)
 Teater og Folkets hus i Falun (1954-56)
 Stadshypotekskassans hus, Norrmalmstorg, Stockholm
 Landskapsmuseum i Falun (1960)
 Kapel i Domsjö
 Sankt Hans kirke i Lund (1970)
 Vilunda kirke i Upplands Väsby (1974)

Eksterne henvisninger 

Arkitekter fra Sverige
Nyklassicistiske arkitekter
Kommandører af Dannebrog
Ronny Turiaf

Ronny Turiaf (født 13. januar 1983 i Le Robert, Martinique) er en fransk basketballspiller, der spiller som forward i NBA-klubben Los Angeles Clippers. Han kom til klubben d. 27. juli 2012 . Han kom ind i ligaen i 2006, og har tidligere repræsenteret Los Angeles Lakers, Golden State Warriors, New York Knicks, Washington Wizards og Miami Heat.

Klubber 
 2006-2008: Los Angeles Lakers
 2008-2010: Golden State Warriors
 2010-2011: New York Knicks
 2011-2012: Washington Wizards
 2012: Miami Heat
 2012-: Los Angeles Clippers

Noter

Eksterne henvisninger 

 Spillerinfo

Basketballspillere fra Frankrig
Franskmænd i 1900-tallet
Franskmænd i 2000-tallet
Ian Mahinmi

Ian Mahinmi (født 5. november 1986 i Rouen, Frankrig) er en fransk basketballspiller, der spiller som forward/center i NBA-klubben ndiana Pacers. Mahinmi blev draftet til ligaen i 2005, og har tidligere spillet for San Antonio Spurs.

Klubber 
 2005-2010: San Antonio Spurs
 2010-: Dallas Mavericks

Eksterne henvisninger 
 Spillerinfo

Basketballspillere fra Frankrig
Dansk Hanggliding og Paragliding Union

Dansk Hanggliding & Paragliding Union (DHPU) er et specialforbund under Danmarks Idrætsforbund (DIF). Cirka 25 klubber med i alt 1.000 medlemmer er tilknyttet unionen. 1/3 af medlemmerne flyver hangglider (dragefly) og 2/3 flyver paraglider (glideskærm).

DHPU er godkendt af Statens Luftfartsvæsen til at uddanne piloter på hangglider (drageflyver) og paraglider (glideskærm). DHPU har som den eneste organisation i Danmark rettighed til at kunne udstede certifikater og føre kontrol med uddannelsen af nye piloter. Derudover sørger DHPU for at levere den fornødne infrastruktur i forbindelse med flyvning med hangglider og paraglider i Danmark. 

DHPU blev i 1984 optaget som medlem i Danmarks Idrætsforbund (DIF). Gennem Danmarks Idrætsforbund modtager unionen en del af tipsmidlerne, der i dag er unionens primære indkomst til brug for støtte til fremme af hanggliding og paragliding i Danmark. 

Dansk Hanggliding & Paragliding Union er ligeledes medlem af Kongelig Dansk Aeroklub (KDA), der er Danmarks luftsportsforbund. I alt har KDA mere end 8.000 medlemmer. DHPU's centrale administration og sekretariat har til huse hos KDA, der ligger ved Roskilde Lufthavn.

Relevante artikler 

 Hanggliding
 Paragliding

Ekstern henvisning 
 Dansk Hanggliding & Paragliding Union
 Danmarks Idrætsforbund
 Kongelig Dansk Aeroklub
 Statens Luftfartsvæsen
 Drageflyvning.dk

Hanggliding og Paragliding Union
Foredragsbetegnelser

Foredragsbetegnelser er musiske betegnelser der bruges i noder. Foredragsbetegnelser kan deles ind i undergrupperne: Dynamiske betegnelser, Tempobetegnelser, Karakter betegnelser og spillemåde betegnelser.

Dynamiske betegnelser

Dynamiske betegnelser er betegnelser der omhandler dynamik, som er læren om musikkens volume. Der findes navne på hvilken styrke et afsnit i et musikstykke skal spilles med. Hvis et afsnit skal spilles svagt skal man skrive piano, hvis afsnittet derimod skal skrives forte. Ser yderlige betegnelse i tabellen. Et andet dynamisk udtryk man kan bruge hvis noget skal spilles kraftig og derefter pludselig svagt skrives fortepiano (fp). Hvis man skal beskrive en stigning eller et fald i styrkeniveauet kan man bruge udtrykkene crescendo og decrescendo. Crescendo betyder at musikken skal tiltage i styrke, mens decrescendo betyder at musikken skal blive svagere. Hvor hurtigt et crescendo eller et decrescendo skal foregå er ikke klart difineret. Når udtrykket er skrevet er det heller ikke difineret hvornår crescendoet eller decrescendoet er slut, dog kan man ved hjælp af crescendo- og decrescendotegn difinere hvor længe et crescendo eller et decrescendo skal vare.

Tempobetegnelser

Tempobetegnelser dækker over de foredragsbetegnelser, der fortæller noget om tempoet i et musikstykke. Der findes mange forskellige tempobetegnelser, som angiver en hastighed i forhold til hinanden. Igen er det op til den enkelte musiker, hvordan han definerer tempobetegnelserne. Et eksempel på en tempobetegnelse er Presto som betyder meget hurtigt. Der findes også tempobetegnelser der forklarer, om musikken gradvist skal gå hurtigere eller langsommere. Til dette bruges udtrykkene Accelerando og Ritardando, hvor Accelerando betyder gradvist hurtigere, mens Ritardando betyder gradvist langsommere.

Karakter betegnelser
Karakter betegnelserne beskriver den karakter et musikstykke skal have. Der findes mange forskellige karakterbetegnelser og de kan tolkes forskelligt. Til forskel fra de andre foredragsbetegnelser er karakterbetegnelser ikke så difineret. Et eksempel på en karakterbetegnelse er Maestoso som betyder musikstykket skal have majestætisk karakter

Spillemåde betegnelser
De nok mest kendte spillemåde betegnelser er Staccato og Legato. Staccato og legato er hinandens modsætninger. Ved staccatospil gøres tonerne korte, mens man ved legatospil laver tonerne sammenbundne.

Kilder
Illustreret Musikleksikon 1924 
Musikordbogen
Gyldendals DVD leksikon

Musikteori
Aabenraa Kirkegård

Aabenraa Kirkegård ligger på Næstmark 19 i Aabenraa og hører under Åbenrå Sogn.

Det er en af de 5 Centralkirkegårde i Danmark.

Her ligger 144 britiske og 7 polske flyvere begravet.

4 amerikanere blev efter krigen gravet op og ført væk, enten til USA eller en amerikansk gravplads i Belgien.

Kendte begravet på Aabenraa Kirkegård 
 Jomfru Fanny
 Nikolaj Andersen
 Georg Buchreitz
 Franciska Clausen 
 Frits Clausen
 Karl S. Clausen
 H.P. Hanssen
 I.P. Junggreen
 Camma Larsen-Ledet

Galleri

Eksterne henvisninger 

 Åbenrå Sogns side om kirkegården
 
 Aabenraa Kirkegård – Cemetery
 Aabenraa Kirkegård – Cemetery

Kirkegård
Kirkegårde i Danmark
Clinton Portis

Clinton Earl Portis (født 1. september 1981 i Laurel, Mississippi, USA) er en tidligere amerikansk footballspiller, der spillede i NFL som running back for Denver Broncos og Washington Redskins. Portis kom ind i ligaen i 2002 og spillede de første to år af sin NFL-karriere hos Denver Broncos. I 2004 blev han handlet til Washington Redskins for cornerbacken Champ Bailey og et andetrundevalg i årets draft. Han spillede derefter for Redskins indtil 2011. Han trak sig officielt tilbage i 2012. 

Portis blev i 2002 kåret til den bedste offensive rookie (førsteårsspiller) i ligaen. I 2003 og 2008 blev han desuden udtaget til Pro Bowl, NFL's All Star-kamp. I hele karrieren nåede han at løbe for 9923 yards og score 75 touchdowns.

Klubber 
 Denver Broncos (2002–2003)
 Washington Redskins (2004–2010)

Eksterne henvisninger 
 Spillerinfo

Amerikansk fodbold-spillere fra Mississippi
Amerikansk fodbold-spillere fra Denver Broncos
Amerikansk fodbold-spillere fra Washington Redskins
Amerikansk fodbold-running backs